ZAPISNIK

23. (dvadesettreće) sjednice Vijeća Gradske četvrti Novi Zagreb – istok, 
održane u srijedu, 28. veljača 2023. u sjedištu Gradske četvrti Novi Zagreb – istok, Zagreb, Ulica sv. Mateja 93, s početkom u 19:00 sati


NAZOČNI ČLANOVI VIJEĆA:
Tonko Bogovac, Branka Čižmešija, Olgica Gavrilović, Martina Hegedušić, Milan Knežević, Svjetlana Lugar, Denis Magličić, Iskra Mandarić, Matej Mišić (otišao u 19:35), Vjeran Šarić, Goran Šikić, Jadranka Šlipogor, Tihomir Vedriš, Andrej Vidatić. Davor Matković (došao od 19:12 do 19:35), Vanja Mojzeš, Sandra Kapetanović Bitići.

NENAZOČNI ČLANOVI VIJEĆA: 
	Ružica Palijan,  Antonio Pavlečić.

OSTALI NAZOČNI: 
Suzana Ječ – voditeljica PO Novi Zagreb – istok
      Matej Šipura, viši stručni suradnik u PO Novi Zagreb – istok
	Ksenija Vraneković – predstavnica stanara Božidara Magovca 
	Zlatko Blagaj – predstavnik stanara 

Sjednicu otvara Tonko Bogovac, predsjednik Vijeća Gradske četvrti Novi Zagreb – istok i pozdravlja sve nazočne.

Predsjednik konstatira da je sjednici nazočno 17 od 19 članova Vijeća, čime su stečeni uvjeti za raspravu i pravovaljano odlučivanje.

USVAJANJE ZAPISNIKA
	Budući da nema primjedbi na zapisnik 22. sjednice, Vijeće jednoglasno prihvaća tekst zapisnika 22. sjednice Vijeća održane 28. veljače 2023.

USVAJANJE DNEVNOG REDA
	
Nema prijedloga za izostavljanje točaka dnevnog reda kao niti za izmjenu njihovog redoslijeda, niti ima prijedloga za dopunu dnevnog reda od strane članova Vijeća.

Vijeće jednoglasno prihvaća redoslijed točaka dnevnog reda.


D N E V N I  R E D:

1. Zaključak o davanju mišljenja na postavljanje pokretne naprave - lunaparka na lokaciju Ulica SR Njemačke, produžetak Vatikanske, dio k.č.br. 1439/2, k.o. Zaprudski otok, donosi se
2. Zaključak o prijedlogu za raspolaganjem dijelovima k.č br. 2374/1 i 2368/1 k.o. Zaprudski otok, donosi se
3. Zaključak o prijedlogu za davanje u zakup k.č.br. 710/283, k.o. Zaprudski otok, donosi se 
4. Zaključak o uređenju i čišćenju ŠRC Utrina, donosi se 
5. Zaključak o zamjeni devastiranih informativnih plakata na autobusnim i tramvajskim stajalištima na području Gradske četvrti Novi Zagreb - istok s obavijestima o postupanju u slučaju potresa, donosi se 
6. Zaključak o prijedlogu nove lokacije NK Zelengaj, donosi se 
7. Zaključak o prijedlogu korekcije voznog reda autobusne linije 241 Glavni kolodvor - Veliko Polje, donosi se 
8. Objedinjeni zaključci mjesnih odbora 
9. Pitanja, prijedlozi i obavijesti
 


Ad. 1. Zaključak o davanju mišljenja na postavljanje pokretne naprave - lunaparka na lokaciju Ulica SR Njemačke, produžetak Vatikanske, dio k.č.br. 1439/2, k.o. Zaprudski otok, donosi se

Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te otvara raspravu. Bez rasprave, članovi Vijeća su glasovali te jednoglasno donijeli 


Z A K L J U Č A K
o davanju mišljenja na postavljanje pokretne naprave - lunaparka na lokaciju Ulica SR Njemačke, produžetak Vatikanske, dio k.č.br. 1439/2, 
k.o. Zaprudski otok


1. Vijeće Gradske četvrti Novi Zagreb – istok suglasno je sa zahtjevom Sandi Justamenta, vlasnika obrta za zabavne igre “Sandi”, Cres, Melin V 3, za postavljanje pokretne naprave – lunaparka na površinu javne namjene na lokaciji Ulica SR Njemačke, produžetak Vatikanske, dio k.č.br. 1439/2, k.o. Zaprudski otok, u periodu 01. travnja do 01. lipnja 2023.

2. Ovaj će zaključak biti upućen Gradskom uredu Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad. 2. Zaključak o prijedlogu za raspolaganjem dijelovima k.č br. 2374/1 i 2368/1 k.o. Zaprudski otok, donosi se


Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te otvara raspravu. 

Budući da nije bilo potrebe za raspravom, članovi Vijeća su glasovali te jednoglasno, donijeli






Z A K L J U Č A K
 o prijedlogu za raspolaganjem dijelovima k.č br. 2374/1 i 2368/1, k.o. Zaprudski otok 
1. Vijeće gradske četvrti nije suglasno s raspolaganjem dijelovima k.č.br. 2374/1 i 2368/1, k.o. Zaprudski otok u postupku vezanog uz rekonstrukciju dijela Sarajevske ceste, k.č.br. 2542, k.o. Zaprudski otok.

2. Ovaj zaključak dostavlja se Gradskom uredu za upravljanje imovinom i stanovanje.

O b r a z l o ž e n j e


Vijeće Gradske četvrti Novi Zagreb – istok razmotrilo je dokumentaciju Gradskog ureda za upravljanje imovinom i stanovanje temeljem koje se traži očitovanje o prijedlogu dodjele zamjenske nekretnine na dijelovima k.č.br. 2374/1 i 2368/1, k.o. Zaprudski otok, a vezano uz rekonstrukciju dijela Sarajevske ceste, k.č.br. 2542, k.o. Zaprudski otok.

Vijeće nije suglasno s raspolaganjem predmetnim česticama u postupku izvlaštenja, iako u ovom trenutku nema za njih predviđenih planova.

Vijeće Gradske četvrti ističe da zamjena zemljišta ne može u ovom slučaju biti postignuta  jer se sukladno članku 46. stavku 2. Zakona o izvlaštenju i određivanju naknade parcela k.č.br. 2542 k.o. Zaprudski otok nalazi u zoni površine infrastrukturnih sustava te se kao takva ne može u jednakoj vrijednosti zamijeniti s parcelama k.č.br. 2374/1 i 2368/1 k.o. Zaprudski otok u istoj površini, obzirom da su predmetne čestice u zoni M1 prema Generalnom urbanističkom planu Grada Zagreba.  

Ad. 3. Zaključak o prijedlogu za davanje u zakup k.č.br. 710/283, k.o. Zaprudski otok, donosi se 

//Član Vijeća Damir Matković došao u 19.12.//
Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te otvara raspravu.

Bez rasprave, članovi Vijeća su glasovali te jednoglasno, donijeli


Z A K L J U Č A K
 o prijedlogu za davanje u zakup k.č.br. 710/283, k.o. Zaprudski otok
1. Vijeće Gradske četvrti Novi Zagreb – istok nije suglasno s davanjem u zakup neizgrađenog građevinskog zemljišta oznake dio k.č.br. 710/283, k.o. Zaprudski otok

2. Ovaj će zaključak biti upućen Gradskom uredu za upravljanje imovinom i stanovanje.

O b r a z l o ž e n j e


Vijeće Gradske četvrti Novi Zagreb – istok nije suglasno s davanjem u zakup neizgrađenog građevinskog zemljišta oznake dio k.č.br. 710/283, k.o. Zaprudski otok.

Vijeće nije dosad predmetnu česticu stavljalo u planove uređenja obzirom na uzurpaciju javne površine koja se na njoj odvija, te traži da se čestica dovede u prvotno stanje. 

Ad. 4. Zaključak o uređenju i čišćenju ŠRC Utrina, donosi se 


Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te otvara raspravu.

Bez rasprave, članovi Vijeća su glasovali te jednoglasno, donijeli



Z A K L J U Č A K
   o uređenju i čišćenju ŠRC Utrina

1. Vijeće Gradske četvrti Novi Zagreb – istok raspravljalo je o problemima uređenja i čišćenja ŠRC Utrina, na lokaciji Kombolova ulica 4a.

2. Vijeće traži da se u roku od mjesec dana saniraju sljedeći problem na terenu kojim upravlja Š.D. Utrine i prijatelji:
a. saniranje smeća i iskorištene umjetne trave na više lokacija na ŠRC-u Utrina (prioritet)
b. saniranje opasnih predmeta na terenima koji su ugroza za korisnike (prioritet)
c. pražnjenje septičke jame koja se prelijeva, do ugradnje priključka na kanalizaciju prije nego što se spoji septička jama na kanalizaciju (prioritet)
d. uređenje zelenila okoliša i čišćenje lišća (prioritet)
e. uređenje malog igrališta za nogomet (nije prioritet).

3. Ukoliko se u traženom roku navedeni problem ne saniraju, Vijeće Gradske četvrti Novi Zagreb – istok traži raskid ugovora sa Š.D. Utrine i prijatelji

4. Ovaj će zaključak biti upućen Gradskom uredu za obrazovanje, sport i mlade.
Ad. 5. Zaključak o zamjeni devastiranih informativnih plakata na autobusnim i tramvajskim stajalištima na području Gradske četvrti Novi Zagreb - istok s obavijestima o postupanju u slučaju potresa, donosi se 


Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te otvara raspravu.

Bez rasprave, članovi Vijeća su glasovali te jednoglasno, donijeli


Z A K L J U Č A K
o zamjeni devastiranih informativnih plakata na autobusnim i tramvajskim stajalištima na području Gradske četvrti Novi Zagreb – istok s obavijestima o postupanju u slučaju potresa


1. Vijeće Gradske četvrti Novi Zagreb – istok traži zamjenu devastiranih informativnih plakata na autobusnim i tramvajskim stajalištima na području Gradske četvrti s obavijestima o postupanju u slučaju potresa.
2. Vijeće predlaže da se izvrši pregled svih autobusnih i tramvajskih stajališta te da se devastirani plakati zamijene novima na lokacijama gdje su postojeći plakati uništeni i nečitljivi. Ukoliko su plakati na nekim stajalištima u dobrom stanju, isti se mogu ostaviti.

3. Vijeće ujedno predlaže korištenje materijala za obavijesti koji će biti prikladniji za upotrebu na pleksiglasu nadstrešnica te koji će se teže odljepljivati i oštećivati.   

4. Ovaj zaključak bit će upućen Gradskom uredu za mjesnu samoupravu, civilnu zaštitu i sigurnost.
	

O b r a z l o ž e n j e

Na većini tramvajskih i autobusnih stajališta na području Gradske četvrti Novi Zagreb - istok uništeni su informativni plakati koji sadrže obavijesti o postupanju u slučaju potresa. 
Obzirom da ti plakati sadrže bitne informacije Civilne zaštite i svakodnevno educiraju građane što napraviti u slučaju ponovnog potresa, Vijeće Gradske četvrti Novi Zagreb – istok smatra da ih je izrazito važno obnoviti, uz pronalaženje mogućnosti upotrebe prikladnijeg materijala, te iz tog razloga donosi predmetni Zaključak.
 
Kao primjer trenutnog stanja plakata, prilažu se fotografije s tri autobusna stajališta: 


1. MO Središće – autobusno stajalište kod Kauflanda 
[image: C:\Users\sjec\AppData\Local\Microsoft\Windows\INetCache\Content.MSO\68CCFE93.tmp]

2. MO Travno – autobusno stajalište u Ulici SR Njemačke kod križanja s Vatikanskom  
[image: C:\Users\sjec\AppData\Local\Microsoft\Windows\INetCache\Content.MSO\C0124919.tmp] 
 

3. MO Sopot – autobusno stajalište na Aveniji Dubrovnik kod križanja s Avenijom Većeslava Holjevca – preko puta Avenue Malla 



[image: C:\Users\sjec\AppData\Local\Microsoft\Windows\INetCache\Content.MSO\C58C7A4B.tmp] 

Ad. 6. Zaključak o prijedlogu nove lokacije NK Zelengaj, donosi se 


Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te otvara raspravu.

Bez rasprave, članovi Vijeća su glasovali te jednoglasno, donijeli




Z A K L J U Č A K
 o prijedlogu lokacije novog objekta NK Zelengaj 
1. Vijeće Gradske četvrti Novi Zagreb - istok za novu lokaciju objekta predlaže lokaciju označenu plavom bojom, te će podržati rješenja na cijelom potezu označenom crvenom bojom. 
[image: C:\Users\sjec\AppData\Local\Microsoft\Windows\INetCache\Content.MSO\2E970C1F.tmp] 
2. Vijeće Gradske četvrti dodatno predlaže da se prilikom izrade rješenja vodi računa o minimiziranju sječe stabala odnosno o zamjenskoj sadnji, dodatno o tome da se postojeća asfaltna površina oko objekta iskoristi za parking (tj. da se ne asfaltiraju nove površine), te da uređena popločana staza iza objekta, a prema centralnom parku i parku za pse, ostane i dalje pristupačna građanima. 

3. Vijeće Gradske četvrti zahtijeva da novi objekt nema prostor predviđen za obavljanje ugostiteljske djelatnosti. 

4.   Ovaj će zaključak biti upućen Gradskom uredu za obrazovanje, sport i mlade.
 
Ad. 7. Zaključak o prijedlogu korekcije voznog reda autobusne linije 241 Glavni kolodvor - Veliko Polje, donosi se 


Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te otvara raspravu. 

Član Vijeća Davor Matković smatra da su građani trebali na vrijeme dobiti. Konkretan prijedlog je da mjesni odbor pita građane da donesu nekakvu odluka odnosno prijedlog oko korekcije voznog reda. 

Predsjednik Vijeća Tonko Bogovac predlaže da se probaju uskladiti druge linije i da se za sljedeću sjednicu donese konkretan prijedlog. 

Nakon rasprave, članovi Vijeća su glasovali te većinom glasova (14 „za“ te 2 „suzdržana“ i 1 „protiv“) donijeli


Z A K L J U Č A K
o prijedlogu korekcije voznog reda autobusne linije 241 
Glavni kolodvor - Veliko Polje


1. Vijeće Gradske četvrti Novi Zagreb – istok suglasno je s prijedlogom korekcije voznog reda autobusne linije 241 Glavni kolodvor – Veliko Polje.

2. Ovaj zaključak bit će upućen Zagrebačkom električnom tramvaju d.o.o. - Službi za nadzor, upravljanje i razvoj prometa, Odjelu za organizaciju prometa.
Ad. 8. Objedinjeni zaključci mjesnih odbora, donose se


Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te otvara raspravu.

Bez rasprave, članovi Vijeća su glasovali te jednoglasno, donijeli

Ad. 8.1. Zaključak o objedinjenim zaključcima vijeća mjesnih odbora prema Zagrebačkom holdingu d.o.o. Podružnica Čistoća


Z A K L J U Č A K 
o objedinjenim zaključcima vijeća mjesnih odbora prema Zagrebačkom holdingu d.o.o.
Podružnica Čistoća


1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnog odbora kako navodimo:
     

VMO BUZIN
1. Zaključak - o izmjeni i dopuni prijedloga pozicija koševa za sitni otpad u naselju

VMO HRELIĆ
1. Zaključak o nepokupljenom lišću na stazama

VMO SOPOT
1. Zaključak o postavljanju koševa za smeće u Sopotu


2.  Ovaj će zaključak biti upućen Zagrebačkom holdingu d.o.o. - Podružnica Čistoća.

Ad. 8.2. Zaključak objedinjenim zaključcima vijeća mjesnih odbora prema Gradskom uredu za gospodarstvo, ekološku održivost i strategijsko planiranje, Sektoru za poljoprivredu, šumarstvo i lovstvo

Z A K L J U Č A K
o objedinjenim zaključcima vijeća mjesnih odbora prema Gradskom uredu za gospodarstvo, ekološku održivost i strategijsko planiranje, Sektoru za poljoprivredu, šumarstvo i lovstvo

1. Vijeće Gradske četvrti Novi Zagreb - istok podržava i suglasno je sa zaključkom vijeća mjesnog odbora kako navodimo:


VMO TRAVNO
1. Zaključak o uklanjanju gnijezda vrana na stablu sjeverno od BM 79


2.  Ovaj će zaključak biti upućen Gradskom uredu za gospodarstvo, ekološku održivost i strategijsko planiranje, Sektoru za poljoprivredu, šumarstvo i lovstvo.


Ad. 8.3. Zaključak o objedinjenim zaključcima vijeća mjesnih odbora prema Gradskom uredu za obnovu, izgradnju, prostorno uređenje, graditeljstvo, komunalne poslove i promet, Odjelu za komunalne poslove i zelenilo, Odsjeku za zelene površine


Z A K L J U Č A K
o objedinjenim zaključcima vijeća mjesnih odbora prema Gradskom uredu za obnovu, izgradnju, prostorno uređenje, graditeljstvo, komunalne poslove i promet, Odjelu za komunalne poslove i zelenilo, Odsjeku za zelene površine

1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo:

VMO SLOBOŠTINA
1. Zaključak o zahtjevu za orezivanjem suhih grana na lokaciji Zahradnikova 17-21
2. Zaključak o zahtjevu za uklanjanjem suhog stabla na lokaciji Zahradnikova 18

VMO TRAVNO
2. Zaključak o suglasnosti za sječu i orezivanje stabala


2.  Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Odjelu za komunalne poslove i zelenilo, Odsjeku za zelene površine.


Ad. 8.4. Zaključak o objedinjenim zaključcima vijeća mjesnih odbora prema Gradskom uredu za mjesnu samoupravu, civilnu zaštitu i sigurnost

Z A K L J U Č A K 
o objedinjenim zaključcima vijeća mjesnih odbora prema Gradskom uredu za mjesnu samoupravu, civilnu zaštitu i sigurnost


1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih     odbora kako navodimo:

VMO SLOBOŠTINA
1. Zaključak o prijedlogu zahtjeva za ponovnim iscrtavanjem biciklističke staze

VMO TRAVNO
1. Zaključak o iscrtavanju parkirališnih mjesta na parkiralištu sa istočne strane male Mamutice - BM 3-15 te na parkiralištu sa zapadne strane Kopernikove 1

2.  Ovaj će zaključak biti upućen Gradskom uredu za mjesnu samoupravu, civilnu zaštitu i sigurnost.



Ad. 8.5. Zaključak o objedinjenim zaključcima vijeća mjesnih odbora prema Gradskom uredu za obnovu, izgradnju, prostorno uređenje, graditeljstvo, komunalne poslove i promet

Z A K L J U Č A K 
o objedinjenim zaključcima vijeća mjesnih odbora prema Gradskom uredu za obnovu, izgradnju, prostorno uređenje, graditeljstvo, komunalne poslove i promet


1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo, uz sljedeće napomene:

VMO BUZIN
1. Zaključak o izgradnja rasvjete u zoni parkovne opreme u parku Pijovčina 
2. Zaključak o davanju mišljenja na zahtjev građana

	
VMO DUGAVE
1. Zaključak o požurnici za postavu dinamičke prometne signalizacije na pješačkom prijelazu u Ulici sv. Mateja u zoni k.br. 114.
2. Zaključak o prijedlogu rješenja za dodatnu vertikalnu i horizonatalnu signalizaciju pješačkog prijelaza u Ulici sv. Mateja u zoni k.br. 114.
3. Zaključak o jednosmjernoj regulaciji prometa Ulici sv. Mateja 110 - 126/Čalogovićeva 1 – 9

VMO HRELIĆ
1. Zaključak o davanju mišljenja o prijedlogu uspostave Zone 30 u MO Hrelić
2. Zaključak o usporavanju prometa na Ulici svetog Mateja 72-93

Napomena: Vijeće Gradske četvrti Novi Zagreb – istok se jedino ne slaže sa postavljanjem viših uspornika ali tražimo cjeloviti prijedlog rješenja Sektora za promet.

VMO SLOBOŠTINA
1. Zaključak o raspravi o usporavnju prometa prije pješačkog prijelaza na Aveniji Većeslava Holjevca kod autobusne stanice preko puta trgovačkog centra "Lidl"
2. Zaključak o uspostavi dva okomita parkirališna mjesta za motocikle kod Vladimira Varićaka 9

VMO SREDIŠĆE
1. Zaključak o sprečavanju ilegalnog parkiranja s južne strane Bundek centra

VMO VELIKO POLJE
1. Zaključak o vraćanju stupića ili postavljanju neke druge odgovarajuće prepreke na nogostupu i biciklističkoj stazi kod križanja Bibinjske i Betinske ulice na putu prema autobusnom stajalištu Veliko Polje

VMO ZAPRUĐE
1. Zaključak o iscrtavanju parkirališnih mjesta na proširenom dijelu Adamičeve ulice

Napomena: VGČ traži da Sektor za promet da objedinjeno riješenje biciklističkog i automobilskog prometa duž Adamičeve i križanja Adamičeve i Gavranove. Važnost Adamičeve je za biciklistički promet s obzirom da je to glavni pristup Mostu mladosti i vodi k jedinom istočnom prijelazu Avenije Dubrovnik koji je u nivou.

2. Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad. 8.6. Zaključak o objedinjenim zaključcima vijeća mjesnih odbora prema Gradskom uredu za obrazovanje, sport i mlade

Z A K L J U Č A K 
o objedinjenim zaključcima vijeća mjesnih odbora prema Gradskom uredu za obrazovanje, sport i mlade


1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo:

    VMO SLOBOŠTINA
1. Zaključak o zahtjevu za popravak ograde OŠ Otok
2. Zaključak o zahtjevu nabave sportske opreme za OŠ Otok

2. Ovaj će zaključak biti upućen Gradskom uredu za obrazovanje, sport i mlade.

Ad. 8.7. Zaključak o objedinjenim zaključcima vijeća mjesnih odbora prema Zagrebačkom holdingu d.o.o. Podružnica Vodoopskrba i odvodnja

Z A K L J U Č A K 
o objedinjenim zaključcima vijeća mjesnih odbora prema Zagrebačkom holdingu d.o.o.
Podružnica Vodoopskrba i odvodnja


1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo:


VMO SREDIŠĆE
1.Zaključak o obnovi asfalta iznad prekopa vrelovoda na SR Njemačke, uz Raiffeisen banku


VMO ZAPRUĐE
1.Zaključak o rekonstrukciji odvoda otpadnih voda ispred garaža u Trumbićevoj ulici br. 8

	


2.  Ovaj će zaključak biti upućen Zagrebačkom holdingu d.o.o. - Podružnici Vodoopskrba  i odvodnja.


Ad. 8.8. Zaključak o objedinjenim zaključcima vijeća mjesnih odbora prema Zagrebačkom holdingu d.o.o. Podružnica Zagrebačke ceste


Z A K L J U Č A K 
o objedinjenim zaključcima vijeća mjesnih odbora prema Zagrebačkom holdingu d.o.o.
Podružnica Zagrebačke ceste


1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo:


VMO HRELIĆ
1. Zaključak o sanaciji šahta na kolniku Svetog Mateja, kod vatrogasnog doma
2. Zaključak o krpanju rupa na kolniku

VMO SREDIŠĆE
1. Zaključak o obnovi asfalta iznad prekopa vrelovoda na SR Njemačke, uz Raiffeisen banku

VMO ZAPRUĐE
1. Zaključak o sanaciji oštećenja na cestama u naselju
	


2.  Ovaj će zaključak biti upućen Zagrebačkom holdingu d.o.o. - Podružnici Zagrebačke ceste.


Ad. 8.9. Zaključak o objedinjenim zaključcima vijeća mjesnih odbora prema ZET-u


Z A K L J U Č A K 
o objedinjenim zaključcima vijeća mjesnih odbora prema ZET-u


1. Vijeće Gradske četvrti Novi Zagreb - istok podržava i suglasno je sa zaključkom vijeća mjesnog odbora kako navodimo:

VMO SLOBOŠTINA
1. Zaključak o prijedlogu zahtjeva o autobusnoj liniji 229

2. Ovaj će zaključak biti upućen ZET-u.


Ad. 8.10. Zaključak o objedinjenim zaključcima vijeća mjesnih odbora prema Zagrebačkom holdingu d.o.o. Podružnica Zrinjevac


Z A K L J U Č A K 
o objedinjenim zaključcima vijeća mjesnih odbora prema Zagrebačkom holdingu d.o.o.
Podružnica Zrinjevac


1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo:

     
VMO DUGAVE
       1.     Zaključak o zamjeni dotrajalih i oštećenih klupa u naselju

VMO HRELIĆ
	1.     Zaključak o nepokupljenom lišću na stazama

VMO SOPOT
1. Zaključak o obnovi i postavljanju klupa u Sopotu

VMO ZAPRUĐE
1. Zaključak o popravku dva stola (komplet s klupama) ispred OŠ Zapruđe
	


2.  Ovaj će zaključak biti upućen Zagrebačkom holdingu d.o.o. - Podružnici Zrinjevac.

Ad. 9. Pitanja, prijedlozi i obavijesti
	 
Gospođa Ksenija Vraneković, predstavnica stanara Božidara Magovca, ističe svoje nezadovoljstvo s zapuštenim i derutnim stanjem platoa „kineskog zida“. Zanima ju kad se planira po pitanju istog nešto poduzeti. 

//Član Vijeća Davor Matković izašao u 19.33//

Predsjednik odgovara da to nije jedini plato i ono što je sporno je upravo pitanje vlasništva odnosno grad ne može ulagati u imovinu koja nije gradska. Ističe problematiku projekta koji je tamo predviđen, a obuhvaća samo saniranje platoa, dok cestu ispod ne obuhvaća. Taj projekt je naslijeđen i njegova procijenjena vrijednost za izvedbu je cca dvanaest milijuna kuna po trenutnom stanju. Ono što je stav grada je da takve investicije nisu prioritet. Razumijem da to nije odgovor koji želite čuti ali viši prioriteti su trenutno škole i vrtići koji se obnavljaju jer isti nastradali u potresu. 

//Član Vijeća Matej Mišić izašao u 19.35//

Gospodin Zlatko Blagaj, predstavnik stanara, postavlja pitanje u kojem se roku može organizirati sastanak sa nadležnim gradskim strukturama (vodovodom, čistoćom i ostalim uredima) po pitanju platoa i ostalih problema.

Predsjednik odgovara da nije problem organizirati sastanak već morate shvatiti da ako vam grad ne zna konkretno odgovoriti na vaša pitanja, nećemo naći zajedničko rješenje. 
Članica Vijeća Sandra Kapetanović Bitići postavlja pitanje vezano uz iscrtavanje glavnih prometnica po kvartovima. Na Aveniji Dubrovnik se ne vide crte pogotovo kada je bila susnježica, te također u Dugavama kod vrtića. To spada pod održavanje i postavlja pitanje da li je to u planu. 

Predsjednik odgovara da donesemo konkretno dvije lokacije te da vidimo kako će to proći. Odlučeno je da to bude Avenija Dubrovnik i traži od stručne službe da se napiše dopis prema nadležnom gradskom uredu.

Članica Vijeća Olgica Gavrilović postavlja pitanje da li postoji kontakt osoba u gradskom upravnom tijelu da donese nalog da se očiste atomska skloništa jer stanje je zaista katastrofalno. 

Predsjednik odgovara da je to pitanje vlasništva, skloništa su pod ingerencijom suvlasnika. 

Članica Vijeća Sandra Kapetanović Bitići postavlja pitanje da li postoji kakva povratna informacija u vezi parka kod Karla Metikoša jer se kod Pevex-a sadi drveće. Zanima ju iz razloga obzirom da se u drugom mjesecu počinju useljavati dvije nove zgrade, a to su pretežito obitelji s malom djecom. 

Predsjednik odgovara da se planira dobiti projektna dokumentacija za izvedbu dječjeg igrališta na navedenoj lokaciji, a po kojoj će se projekt u konačnici isti realizirati.

Budući da više nitko ne traži riječ, predsjednik zaključuje sjednicu.

Dovršeno u 20:20 sati.

Zapisnik sastavio: Matej Šipura 

KLASA: 024-08/23-002/84
URBROJ: 251-13-11-9/001-23-2
Zagreb, 28. veljače 2023.

Predsjednik
Vijeća Gradske četvrti
Novi Zagreb – istok
Tonko Bogovac

	Izvješće o glasanju na sjednicama - 23. sjednica GČ NZ-istok . veljača 2023.

	1

